Един от 8-те суперкомпютъра на ЕС ще бъде в София
Начало България Един от 8-те суперкомпютъра на ЕС ще бъде в София
Един от 8-те суперкомпютъра на Европейския съюз ще бъде в София. Това стана ясно след като еврокомисарят по цифровата икономика и общество Мария Габриел обяви осемте държави, в които ще бъдат разположени центровете за европейски суперкомпютри на световно равнище. Това са България, Чехия, Финландия, Италия, Люксембург, Португалия, Словения и Испания. Очаква се суперкомпютрите да заработят във втората половина на следващата година. Те ще бъдат свързани с общоевропейската високоскоростна мрежа. До 2027 г. Еврокомисията предлага да бъдат предвидени 2.7 млрд. евро за финансиране на суперизчисления.
С работата на центровете ще бъде подпомогнато разработването на основни приложения в области като персонализираната медицина, разработката на лекарства, биоинженерството, прогнозите за времето. Те се използват и при решаването на сложни физични уравнения, които представят процесите и взаимодействията на ново лекарство с човешките тъкани. Суперкомпютрите са от решаващо значение при мащабни симулации и за оценката на данни, което ги превръща в изключително важна част от разработването на изкуствен интелект. Машините се използват и за повишаването на киберсигурността, както и при блоковите вериги.
Предишна статияЗащо да се доверим на професионалисти при изготвянето на футболни стратегии?
Следваща статия10-годишно момче с опасност за живота след падане от прозорец